Ribe Stifts Adresseaviser, 1834-09-05
Udenlandske Efterretninger. Spanien. Den 22de August ankom D. Car loss til Elisondo; Sagerne stode da paa samme Punct, som ved hans Ankomst, og halvanden Maaneds Marsch frem og tilbage havde ikke medført noget Resultat. Det er imidlertid vel grundet, hvad de franske Blade sige, naar de gjøre opmærksom paa, at D. Carlos's Sag stedse forværres, naar han ingen Fremskridt kan gjøre, men maa see sig indkneben paa de faa Qvadratmile, som han ved sin Ankomst havde i Besiddelse. Forsaavidt maa det, som i de 6 sidste Uger er forefaldet, synes ikke at være Dronningen ugunstigt, som da og Prætendentens Tilbagevenden fra Biscaia giver nogen Ret til den Slutning, at hans Expedition didhen maa være mislykket. En senere Efterretring over Paris mælder, at Rodil d. 24de rykkede imod Elisondo, hvorpaa en panisk Skræk udbredte sig i hele Bastan Dalen. D. Carlos og Juntaen toge Veien til Erigny, og Zumalacarregun befandt sig, forfulgt af General Lorenzo, i Erro Dalen. Journal des Debats bygger paa denne Efterretning ny Haab om et nærforestaaende gunstigt og afgiørende Resultat, medens derimod de carlistiske Blade vide at fortælle om et Nederlag, som Dronningens Tropper skulle have lidt, og som skal være det betydeligste af alle dem, der hidtil ere forefaldne. - Constitutionel paastaaer, at Fyrst Talleyrand, som den 25de havde en tre Timers Audients hos Kongen, har medbragt Tillægsartikler til Quadruple=Alliancen, ifølge hvilke Frankerig og Engelland skulde paatage sig den Forpligtelse, at hindre enhver Tilførsel til D. Carlos, medens derimod en virksommere Jntervention, hvis den maatte blive nødvendig, skulde overlades Portugal. Med det Samme gientages Efterretningen om, at portugisiske Tropper ere rykkede ind i Spanien. Jøvrigt dolger Constitutionel ikke at store Vanskeligheder ville være forbundne med disse Artiklers Udførelse, da de neutrale Magter næppe ville lade deres Skibe underkastes Visitering; og virkelig hedder det, at to østlige Magter have protesteret; at Protesten var indgiven endnu for Talleyrands Ankomst; at denne er bleven høilig forhauset derover, og endelig, at senere endnu en tredie Protest er ankommen fra Holland. At Tilstanden i Madrid endnu ikke er saa ganske beroligende, kan sees deraf, at der om Aftenen d. 17de, i Anledning af, at en Trompeter og en Soldat, som havde deeltaget i Mordscenerne d. 17de Juli, skulde henrettes Dagen efter, fandt oprørske Bevægelser Sted, som kun ved Quesadas kraftige Forholdsregler, bleve dæmpede. J Procuradores-Kammeret ere allerede temmelig heftige Optrin forefaldne, i Anledning af, at Jndenrigsministeren, Moscoso, som fremlagte en høist ufuldstændig Beretning om de til hans Departement henhørende Forhold, nægtede paa intetsigende Grunde de yderligere Oplysninger, som dre. Lopez, Grev de las Navas og flere Cortes Medlemmer fordrede. Selv hans Colleger, Martinez de la Rosa og Torreno, fandt hans Vægring urimelig, og gjorde ham i et, samme Aften afholdt, Cabinetsraad saa bittre Bebreidelser, at Moscoso tilbød at tage sin Afsked. Der var endog Tale om en fuldstændig Ministerforandring, hvorefter alene Torren skulde blive i Cabinettet, og modtage Udenrigsdepartementet tilligemed Præsidiet. Næst Efterretninger fra Krigsskuepladsen, er der Jntet, som interesserer de franske Blade mere, end det spanske Finantsvæsen. Constitutionel opfordrer Spaniens Creditorer i Frankerig til at oprette en Committee, som kunde beskjeftige sig med hensigtsmæssige Forholdsregler til at hindre Udførelsen af Torre nos, deres Jnteresse saa fordærvelige, Plan. Jmidlertid maa Creditorerne vel næsten tabe Haabet ved den Oversigt, som National og flere andre Blade give af den spanske Nationalgjæld, og som grunder sig paa Torrenos egen Udvikling af Motiverne til hans Forslag. Jfølge denne Oversigt er Gjælden næsten 2000 Mill. Fr. – Desuagtet mener Temps, at Spanien ved at benytte sine yderst rige Hjælpemidler vil kunne klare for sig, uden at behøve at tage Tilflugt til en vanærende Bankerot. Som de vigtigste Hjælpekilder nævner Temps Domainernes Salg, og Sæcularisering af de geistlige Godser, som skulle udgjøre fuldelig Trediedelen af alle Grundeiendomme i Riget. Men selv om de geistlige Godser blive inddragne, hvad maaskee nok vil skee, er det ikke sagt, at de blive brugte til det Øiemed, hvortil Temps vil have dem anvendte; thi de spanske Patrioter have ikke glemt, at en stor Deel af den udenlandske Gjæld er contraheret, for at skaffe Absolutismen Seir over Friheden. Alle Efterretninger fra Madrid stadfæste ogsaa, at Torre nos Plan har fundet stor Modstand, ikke fordi han vil gjøre for Lidet, men fordi han vil gjøre for Meget for den udenlandske Gjæld, ikke just fordi Hjælpemidler ere utilstrækkelige til at tilfredsstille Creditorerne, men fordi Fordringerne ansees tildeels for uretmæssige.